Barnið fékk fang til að hvíla í , ást , umhyggju . Þetta eru mannréttindi og til þeirra erum við borin en það hafa ekki allir mannréttindi , ekkert fang , hvorki að hvíla í né ríkisfang . Jólasagan dregur upp mynd af hvað er nauðsynlegt til að mennskan dafni í þessari veröld . Umhyggja , staður að vera á , fang til að hvíla í ... Hæfileikinn til að raða saman tónum og takti og flytja þannig að úr verði list sem hrífur og gleður , skapar hátíðleika eða samkennd , huggar og styrkir á erfiðum tímum , jafnvel kallar fram sárar minningar til þess að sárin geti byrjað að gróa ; þar ríkir innblástur og gjöf Hans sem öllu ræður . Trú er veruleiki sem er hvarvetna í kringum okkur . Trú er mörgum jafn mikilvæg og fæða er okkur til að lifa . Því þarf að fræða um trú í skólum . Láta þar allt njóta sannmælis og fræða um þær skoðanir sem finnast í samfélögum heimsins . Boð og bönn færa okkur iðulega inn á hættulegar brautir . Þá er stutt í nasisma , fasisma eða alræði kommúnisma . Þá fara einhverjir að skilgreina góða trú og vonda trú , góða list og vonda , réttar skoðanir og rangar skoðanir o.s.fr.v. Stutt er þá oft í ofsóknirnar og píslarvættið þegar fólk sem ekki vill beygja sig fyrir ranglæti og kúgun missir líf sitt . Og þar leynast töfrar trúarinnar . Hún er ekki fyrirlestur þar sem við sitjum þögul hjá og hlustum . Hún er líkari samtali við góðan hlustanda . Hann grípur ekki fram í , bíður ekki í ofvæni eftir að koma sínum sjónarmiðum að , heldur gefur okkur svigrúm til að bregðast við sjá , tjá og túlka það sem við höfum fengið að skynja .